|الإهداءات|


||أدوات الموضوع||انواع عرض الموضوع|
|02-06-2013, 12:36 AM||#1|


عضــو فضــي


شعر شعبي عراقي حزين 2013 اشعار شعبية عراقية حزينة 2013
وحتى بالجذب ماكتلــي راحل ,,
مو حتى السفيـــنة كبل متــروح ,,
تصيح لناسها وتحــضن الساحل ,,
وحتى الشمس من تروح عالكيــف ,,
...
.........
ماترحل غفل ترحـل مراحل ,,
ومحطات الخلك تصعــد قطارات ,,
شجاك أول محطة وصحـت نازل
________________________
مشتاكلك يلماتجي شوك المكابر للنفس
يلجيتك نسمة هوة برية سجن
مشتاكلك شوك الفكد شوفه وبقه يدور ضوه
يدور على عيونة العمن
رجع ضواي بجيتك صحوة صور بجفوني لا ما غمضن
حبك عشت بيه ومتت ومن رحلت مادورت بيه سكنت
حبك وطن شايف يعوف أهله الوطن
ناذر أحنيك بدمع لو بس أشم ريحة تجي
أو لاتجي
وديلي طيفك أمتنع عمر وربع من البجي
ها أرتجي
راح أرتجي جيتك صحوا بغيمه شته
راح أرتجي جيتك نهر شوفي ضمه
بديت كل ذكرى وكلت بالكت تجي بكلت وبالذكرى صدك
بلكت صدك والكاك بالذكره عشك
والكاك بالواهس خلك
وينك تجي لو ما تجي
ظليت مثل المحترك
بسمار صرت بغيبتك وبلوحة فراكك تدك
كافي البعد ما هزتك كلمة محب محتاجك تمر لو دمع
ما دخل بأحساسك وفه الشوك بعيونك طفه
كافي امتنع
بعدك علي صاير طبع
بجف غيبتك كل لحظه لتمرني أنصفع
منقـولة ومع الاسف ما اعرف اسم شاعرها
___________
الليلة صوتك
مو مثل صوتك هذاك
بي برائة وعاطفة.. ونبرة طفل
الليلة روحك
جاية ادور امان
وخايف اعلة اسرار.. كلبك تنسأل
***
هاي بيبان الكلب
مفتوحة ليك
ومن سمعنة اسمك.. تكسر كل قفل
ليش متردد زرع حبك
يريد
من زمان ابكاعنة.. بحب ينشتل
***
ومن زمان اعيونة
ادور ضواك
رمد شوف الناس.. بس شوفك كحل
شوف وجهك
شمس واتضوي الدروب
والتمر من يمة طبعا.. ينذهل
***
منشغل بيك اعترف
چنك ملاك
ومنهو غيرك يستحق.. بيه انشغل
ومن اعوفك انكتل
واخسر هواك
ومن اضل وياك.. هم راح انكتل
انكتل بيك
بسبب حسنك عجيب
والعجيبة بكلبي.. ما غيرك يحل
***
ما املك
يا حلم ما ادري ليش
اشما تمر بالعين.. منك ما تمل
اشما كبرت بعين
تزغر
والسنين
يصيرن باول عمر.. لمن تهل
***
يبو عكد الثالث
ازغير وچبير
وانت بين اثنينهن... نفس الشكل
اسنينك العقلك
اذا كالو چبير
وروحك ازغيرة.. يبو اچبير العقل
***
بعد روحك
تركض بنص الجهال
وتلعب وياهم.. لعب.. جر.. الحبل
يا بو وجنات الورد
ما مر صباك
لون ذابل.. چان عافاك النحل
بعد عطرك ما خلص
توة الربيع
يناغم بعمرك.. يريدك تكتمل
***
انزع اسنينك
اذا كبرن عليك
بعدك ازغير وكبر.. ما تحتمل
عالكمر منكول
عمرة اشكد چبير
انكلة ابن اربع طعش. كل ,ما يهل
والشمس اكبر بعد
واكثر اكيد
ومن عمرها الشمس,, شو ما تنفعل
وانت احلا امن الكمر
وازغر اكيد
والشمس لو عدها عمرك... تحتفل
جبار رشيد
_______________
شحجيلك بعد ما عندي كلمات
محروك ألكلب من كثر الاهات
مجروح ألكلب بس صورتك بيه
بنص ألكلب يحضن هيچ وجنات
دمعاتي بغيابك مثل يعقوب
على يوسف بچه وزادت النكبات
أسيرك هل ألكلب لا أتعذبه وياك
جن طير أنذبح ويريد نبضات
أريد أنسى ألمحبه وأنسى السنين
مثل ما راح ننسى الثلث نجمات
ما ريدك وريدك واني محتار
مثل يوسف الطاح بهيچ ظلمات
نار البل ألكلب تسعر ولك حيل
مثل أضباع فكدت هيچ لذات
عكب ذيچ ألمعزه وأحله الأيام
اهرب من زماني وكافي ويلات
زماني معذب وحامله چيلات
رمح جساس جنهه أيريد طعنات
أتعبت كافي وبعد ما أريد الهموم
جنهه أهموم خنسه وتبچي حسرات
كيف أنسى المضى وبدمي نبضك
إذا دجله عطش مو انت الفرات
___________________
همداه كلب اليحبك كلبي حبك همداني
عاف كل خلق الله هايه وراح حب واحد اناني
شلون صدكتك يخاين كلي من حبك شجاني
بس عذاب وياك شفته سنين من فركاك اعاني
چنت لو يبچن عيونك دمعي ينزل كبلك اني
من رخصتك يا حبيبي بس ردت منك ثواني
هاك اذبح كلبي بايدك بلكي ينسه الي نساني
بلكي ينسه الي يخونه وراح شاف انسان ثاني
ابچي من فركتك دم والله هجرانك عماني
اني صدكت بكلامك صدكت كلبك هواني
شكد غشيم وكلبي حبك همداه وهمداني
تـــحــيـــاتـــي الـــمـــهـــنــــدس
المصدر: منتدى عراق روز, منتديات عراق روز. منتدى كليه الرافدين - من قسم: منتدى الشعر الشعبي


|02-06-2013, 12:37 AM||#2|


♔●إْمـﮱيـرـة إْلـﮱمُـنـﮱتـﮱـدى●♔
♔ كــلـيــوٍبــاتــــرٍا ♔


تسلم ــألــأيادي المهندس ع ــأألــأنتقاء ــألرائع لـلـابيات
تــمنيــاتـي بالتـآلق ـأأألـدائــم لـكـ/ـل ج ــديــد وٍ مميـز
مــع خ ــالص تـح ــيـاتـي


• اكبر موسوعة ومضات عراقية
• اكبر موسوعة زهيريات عراقية
• حظك اليوم , ابراج , ابراج اليوم , Horoscope today ,
|02-06-2013, 09:42 AM||#3|


مشرف عام +رئيس اقسام الكمبيوتر والانترنت


يسلمو عالموضوع الرائع والطرح المميز
تحياتي بالتالق الدائم والمتواصل
احـــتـــرامي


|مواقع النشر|
|أدوات الموضوع|
|انواع عرض الموضوع|


|المواضيع المتشابهه|
|الموضوع||كاتب الموضوع||المنتدى||مشاركات||آخر مشاركة|
|شعر عراقي حزين 2013 اشعار عراقية حزينة 2013||المهندس82||منتدى الشعر الشعبي||3||02-08-2013 07:29 PM|
|شعر شعبي عراقي اشعار عراقية..لاتظن بعدك يظل مفتوح بابي||المهندس82||منتدى الشعر الشعبي||3||02-08-2013 07:25 PM|
|شعر شعبي عراقي.ابوذيات عراقية روعه..اشعار عراقية||المهندس82||منتدى الشعر الشعبي||4||02-08-2013 07:25 PM|
|شعر شعبي عراقي..اشعار شعبية عراقية..اشعار عراقية||المهندس82||منتدى الشعر الشعبي||4||02-08-2013 07:23 PM|
|ابوذيات عراقية 2013 , ابوذيات الشعراء العراقيين , موسوعة ابوذيات لشعراء عراقيين 2013 ,شعر شعبي عراقي||بنوتة العراق||منتدى الشعر الشعبي||4||11-04-2012 07:10 AM|
|دردشة عراقية||دردشة العراق||دردشة عراقنا||صور رومانسية||ابراج اليوم||صور مراد علم دار||روز|